રાહુલ ગાંધીએ આજે ચોટીલા ખાતે માતાજીના દર્શન કરીને તેમના ત્રીજા અને અંતિમ દિવસના પ્રવાસની શરૂઆત કરી હતી. નોંધનીય છે કે સતત ત્રણ દિવસથી કોંગ્રેસ ઉપાધ્યક્ષ રાહુલ ગાંધી ગુજરાતની મુલાકાતે છે. અહીં તેઓ એક પછી એક ભાજપ સરકાર પર પ્રહારો કરી રહ્યા છે. ત્યારે આજે રાહુલ ગાંધીની આ નવસર્જન યાત્રામાં તે ખોડલધામ, જસદણ, ચોટીલાની મુલાકાત લેશે. સાથે તેઓ આજે જનમેદનીને પણ સંબોધન કરશે. છાબરી ગામે રાહુલ ગાંધીએ તેમની આ યાત્રા દરમિયાન મહિલાઓના પ્રશ્નોને સાંભળ્યા હતા. તો વધુમાં રાજકોટમાં મંગળવારે રાહુલ અને પાસ કન્વીનર હેમંગ પટેલ પણ એક બીજા સાથે બેઠક કરીને પાટીદાર પ્રશ્નો પર ચર્ચા કરી હતી.